Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Jordania ilmoitti palauttavansa lähettiläänsä Israeliin.
Pääministeri Netanjahun mukaan se osoittaa yhteisen intressin -
vakaudesta, turvallisuudesta ja rauhasta maiden välillä.
Gazan sotaa eli Operaatio Suojakalliota tutkivan -
YK-komission päällikkö professori Schabas on eronnut tehtävästään.
Israel pyysi tutkimuksen hyllyttämistä.
Sadat Hamasin tukijat osoittivat mieltä, koska Egypti päätti kieltää -
islamistisen Hamasin aseellisen siiven ja luokitella sen terroristijärjestöksi.
Jordania ilmoitti palauttavansa suurlähettiläänsä Israeliin.
Se oli vetänyt hänet Israelista kolme kuukautta sitten, -
koska pääsyä Temppelivuorelle oli rajoitettu.
Jordania ja Israel solmivat rauhan vuonna 1994.
Viime marraskuussa Jordania veti ensi kertaa lähettiläänsä Israelista, -
kun jännitteet kiristyivät Temppeli- vuorella, jossa on al-Aksa-moskeija.
Alue on juutalaisuuden pyhin ja islamin kolmanneksi pyhin paikka.
Jordanian hallituksen tiedottaja al-Momani sanoi, -
että siitä asti Israel on ottanut merkittäviä askelia -
lievittääkseen jännitteitä ja päästänyt useampia muslimeja alueelle.
Olemme pyytäneet Israelin-lähettilästämme -
palaamaan virkaansa Tel Aviviin.
Teimme tämän, koska koemme, -
että viime aikoina Haram al-Sharifilla on tehty merkittäviä parannuksia -
ja sen vallitseva tila on säilytetty.
Siellä saa palvoa vapaasti, kuten vaadimme kuukausia sitten.
Korostimme edelleen sen tärkeyttä, -
että Haram al-Sharifin vallitseva tila säilytetään, -
ja koemme, että parannuksia on tehty asioihin viime aikoina.
Siksi pyysimme lähettilästä palaamaan.
Israel piti päätöstä tervetulleena -
ja vetosi vahvistamaan maiden kahdenvälisiä suhteita.
Pääministeri Netanjahu sanoi, että lähettilään paluu osoittaa -
maiden yhteisen intressin vakaudesta, turvallisuudesta ja rauhasta.
Päätös palauttaa Jordanian Israelin-lähettiläs on tervetullut.
Tärkeä päätös osoittaa Israelin ja Jordanian kahdenväliset intressit: -
vakaus, turvallisuus ja rauha.
Gazan 50 päivän sotaa eli Operaatio Suojakalliota tutkivan -
YK-komission päällikkö professori Schabas on eronnut tehtävästään.
Reutersin saamassa kirjeessä Schabas selitti, ettei hän tahdo -
Israelin puolueellisuussyytösten varjostavan komission raporttia.
Israel esitti syytteet, koska Schabas neuvoi PLO:ta kolme vuotta sitten.
Komission raportti julkaistaan maaliskuussa.
Hän sanoi, että laillinen mielipide, jonka hän antoi PLO:lle vuonna 2012,-
ei eronnut neuvoista, joita hän on antanut muille tahoille.
Schabas paljasti myös, että komissio on päättänyt todisteiden keräämisen -
ja alkanut kirjoittaa raporttia.
Juutalaisen kodin puoluejohtaja ministeri Bennett sanoi tänä aamuna,-
ettei professori Schabasin ero muuta raportin luonnetta, -
joka Bennettin mukaan tulee olemaan Israelin vastainen.
Pääministeri Netanjahu piti Schabasin eroa tervetulleena ja sanoi, -
että YK:n tutkimus mahdollisista sotarikoksista Gazassa -
pitäisi hyllyttää, nyt kun sen päällikkö on eronnut -
syytettynä puolueellisuudesta Israelia vastaan.
Netanjahu korosti, että YK:n ihmis- oikeusneuvoston asettama komissio -
on Israelin vastainen elin. Netanjahu selitti YK-elimen luonnetta, -
että pelkästään vuonna 2014 se hyväksyi enemmän päätöslauselmia -
Israelia vastaan kuin Irania, Syyriaa ja Pohjois-Koreaa vastaan yhteensä.
Sadat Hamasin tukijat osoittivat mieltä, koska Egypti päätti kieltää -
islamistisen Hamasin aseellisen siiven ja luokitella sen terroristijärjestöksi.
Kuten TV7 uutisoi eilen, egyptiläinen oikeusistuin kielsi virallisesti -
Hamasin aseellisen siiven ja luokitteli sen terroristijärjestöksi.
Päätös oli linjassa Egyptin presidentti al-Sisin -
islamistien vastaisten järjestelmällisten iskujen kanssa.
Taustalla oli syytteitä, että Hamasin aseellinen siipi eli Qassam-prikaatit -
järjestivät terrori-iskuja Egyptin Muslimiveljeskunnan tueksi -
ja suorittivat Siinailla pommi-isku- ja ampumaoperaation, -
joissa kuoli 33 egyptiläistä turvaviranomaista lokakuussa 2014.
Egyptin päätös on suututtanut islamistiryhmän.
Tuomitsemme ja torjumme oikeusistuimen päätöksen -
luokitella Hamasin aseellinen siipi terroristijärjestöksi.
Vaadimme Egyptiä perumaan tämän poliittisen ja vaarallisen päätöksen, -
joka hyödyttää sionistivihollista.
Qassam taistelee vain sionistivihollista vastaan -
ja toivoo Egyptiin rauhaa ja turvallisuutta.
Eräs Gazaa hallitsevan Hamasin läheinen lähde sanoi, -
että järjestö ei enää hyväksy Egyptiä Hamasin ja Israelin välittäjäksi.
Egyptiläinen tuomioistuin tuomitsi eilen -
lainsuojattoman Muslimiveljeskunnan 183 tukijaa kuolemaan.
Heitä syytettiin poliisien tappamisesta islamistien vastaisessa kampanjassa.
Heidät tuomitaan kuolemaan ja maksamaan oikeudenkäyntikulut.
Muslimiveljeskunta on islamistisen Hamasin kattojärjestö, -
ja se on Egyptissä lainsuojaton.
Egyptin viranomaiset eivät erottele toisistaan -
Muslimiveljeskuntaa, al-Qaidaa ja ISILiä, vaan ovat sitä mieltä, -
että niillä on yhteinen ideologia ja ne ovat yhtä vaarallisia.
Israelin valtion talouspäällikkö Shapira ilmoitti, -
että valtion talouspäällikön kanslian keräämien materiaalien mukaan -
pääministerin virka-asunnon menot -
herättävät epäilystä epäeettisestä käytöksestä, ja rikosta epäillään.
Shapira ilmoitti eilen illalla, -
että hän jättää asiasta raportin tasan kuukausi ennen parlamenttivaaleja.
Pääministeri Netanjahu sanoi vastaa- vansa raporttiin asuntonsa kuluista -
sitten kun raportit julkaistaan, ja että silloin nähdään kaiken olevan avointa.
Netanjahu väitti, että hiljattain on järjestetty media-kampanja, -
jonka tarkoitus on ollut pelotella talouspäällikköä ja oikeuskansleria -
sekä kaataa Netanjahun puolueen, Likudin, johtama hallitus.
Iran väittää yhä, että tapaus, jossa iranilaiskenraali kuoli -
Syyriassa ilmaiskussa, jota väitetään Israelin tekemäksi, on vielä auki.
Iranilainen verkkosivu Mashark uhkasi salamurhata kolme israelilaisupseeria.
Nimet ja kuvat oli myös julkaistu: -
Israelin kodinturvajoukkojen päällikkö kenraalimajuri Ejal Eizenberg, -
Golani-prikaatin eversti Ghassan Alian sekä eversti Janiv Asor, -
joka komentaa Bashan-divisioonaa.
Lähi-idän mediatutkimuskeskus MEMRI havaitsi uhkaviestin.
Keskus totesi, että verkkosivu on lähellä Iranin turvallisuustahoja.
Se ei ole selvää, -
onko verkkosivu vallankumouskaartin vai puolustusministeriön äänitorvi, -
mutta verkkosivu ilmaisee selvästi Iranin puolustuslaitoksen kantoja.
Israelin turvallisuustahot sanovat tuntevansa sivun -
ja sen tuoreen julkaisun. Heistä uhka on vain psykologista sodankäyntiä, -
eivätkä he pidä sitä kovin tärkeänä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Maija Tuukkanen